વિજયદશમીના અવસરે પોતાના વાર્ષિક સંબોધનમાં સંઘ પ્રમુખે કહ્યું કે બાબરે રામ મંદિરને તોડ્યું હતું અને અયોધ્યામાં રામ મંદિરના પુરાવા પણ મળ્યા છે. હાલમાં આ મામલો કોર્ટમાં ચાલી રહ્યો છે. તે કેટલું લાંબુ ચાલશે? આ મામલે રાજકારણ આવી જતાં તે મુદ્દો ખેંચાઇ રહ્યો છે. રામ મંદિર બાંધવાની માગણી વધુ દ્રઢ કરતાં ભાગવતે આડકતરી રીતે નરેન્દ્ર મોદીની સરકારને સલાહ પણ આપી હતી. તેમણે કહ્યું કે 'ભગવાન રામ કોઇ એક સંપ્રદાયના નથી. સરકાર કોઇપણ રીતે મંદિર બનાવે અને તેના માટે કાયદો લાવે. લોકો પૂછી રહ્યા છે કે તેમના દ્વારા ચૂંટાયેલી સરકાર છે, તેમ છતાં રામ મંદિર કેમ નથી બનતું?'